title: Francisco Salamero Reymundo
text: Francisco Salamero Reymundo (Torres del Obispo, 1931 - Barcelona, 18 de noviembre de 2017) va estar un medico y historiador ribagorzano que va exercer la chinecolochía moltos ans a Barcelona. Va estar el fundador d'el consultorio Dr. Salamero a la calle Ganduxer de la Ciudat Condal, mes conoixiu per haber estau el precursor de l'Instituto Ginex de chinecolochía (que actualment diriche su fillo). Eba cofundador de l'Asociación Lliga Ribagorzana, que va resucitar, en l'anyo 1997 el famoso periodico El Ribagorzano, editau a principios d'el siglo vint.
  
  El doctor Salamero eba habllador materno de l' hablla de Torres y Chuseu (un microdialecto transicional d'entre l'aragonés y el catalán ribagorzanos, que s'hablla a los llugars de la vall d'el Sarrón) y un firme defensor de l'uso de l'aragonés ribagorzano, anque ell va manifestar més d'una vegada que lo consideraba una llengua independient de l'aragonés, anque variant de norte a sud y d'este a ueste, a la que diba «llengua ribagorzana» u «ribagorzano».
  
  Sobre el peculiarismo de l' hablla de Torres, n'i é molto expresiva la introducción que feba a'l suyo Léxico peculiar de Torres del Obispo (1991), anone la compara y delimita contra las demás habllas de la zona. El primer parrafo diu aixina:
  
  En relación con la llengua, heba publicau bells articlos en revistas de filolochía y eba autor de dos vocabularios locals de la vall d'el Sarrón. En relación con la historia, una de las suyas grans pasions, eba autor de quatro llibros y coeditor de la reedición d'un quinto, y heba escrito articlos y textos pa numerosas publicacions.
  
  Obras
  
  Come autor
   Ensayo biográfico sobre Diego Cera, un grausino universal. Instituto de Estudios Altoaragoneses (1987) (traduciu a l'inglés en 2008).
   Léxico peculiar de Torres del Obispo (Ribagorza): Semejanzas y diferencias con el castellano y el catalán. Institución Fernando el Católico (1991)
   El valle del Sarrón. Un bello territorio ribagorzano. Ed. Val d'Onsera (1997).
   Mujeres singulares. Semblanzas femeninas de la época medieval. Editorial Milenio (2007).
   Felipa de Tolosa. Controvertida reina de Aragón. Editorial Milenio (2008).
  
  Come a editor
   Relación histórica y monografía del lugar de Torres del Obispo, de Ramón Burrel (1899). Coeditau con José-Ramón Doz Badías.
  
  Referencias
  
  Se veiga tamé
  Torres (Ribagorza).
  Asociación Lliga Ribagorzana.
  El Ribagorzano.
  Aragonés ribagorzano.
  Apellito Salamero.
  
  Escritors d'Aragón
  Historiadors d'Aragón
  Interpresarios d'Aragón
  Medicos d'Aragón
  Muertos en Barcelona
  Naixius de Torres (Ribagorza)
  1931 (naixencias)
  2017 (muertes)